ཆོས་མེད་པ་ག་ལ་སྲིད་མོད།སྲོལ་རྒྱུན་གྱི་དཔོག་པར་དཀའ་བའི་ཁྱད་ཆོས་ཀྱི་དོ་ཟླར་བྲལ་བས་རང་སྒེར་ངོས་ནས་དོ་སྣང་དེ་ཙམ་བྱེད་ཀྱི་མེད།ཡིན་མོད་དེང་དུས་མི་རིགས་དུ་མ་འདུས་ཤིང་མཉམ་གནས་བྱས་པའི་ཕྱིའི་ཡུལ་གྲུ་ཁག་ཏུ་རིག་གནས་མང་པོ་ཆུ་ཕྲན་རྒྱ་མཚོར་འདུས་པ་བཞིན་དུ་གྱུར་པས་ན།མི་རིགས་གང་འདྲ་ཞིག་ཡིན་རུང་སོ་སོའི་སྲོལ་རྒྱུན་རྩོམ་རིག་ལས་བརྒལ་ནས་འགྱུར་ལྡོག་ངང་གིས་འགྲོ་བཞིན་ཡོད།ཁོ་མོ་རང་ལ་ཆ་བཞག་ནའང་རྩོལ་བ་མི་དགོས་པར་རྩོམ་རིག་གི་བརྗོད་བྱ།བརྗོད་བྱེད་རྩོམ་སྟངས་སོགས་ལ་རིམ་པར་འགྱུར་བ་ཐེབས་པ་མཐོང་།དེ་ལྟར་ལགས་ཀྱང་རྒྱུན་དུ་རྩོམ་འབྲིའི་སྐབས་སུ་སྲོལ་རྒྱུན་གྱི་ཐུན་མོང་མ་ཡིན་པའི་ཁྱད་ཆོས་ལྡན་